**SKUODO RAJONO SAVIVALDYBĖS**

**2022 METŲ ŠVIETIMO PAŽANGOS ATASKAITA**

**I SKYRIUS**

**BENDROJI DALIS**

Skuodo rajono savivaldybės 2022 metų švietimo pažangos ataskaita rengiama vadovaujantis Skuodo rajono savivaldybės administracijos direktoriaus 2023 m. sausio 11 d. įsakymu Nr. A1-21 „Dėl Skuodo rajono savivaldybės švietimo stebėsenos tvarkos aprašo, stebėsenos rodiklių sąrašo ir stebėsenos pasirenkamųjų rodiklių aprašų patvirtinimo“ patvirtinto Skuodo rajono savivaldybės švietimo stebėsenos tvarkos aprašo 12.6 ir 12.7 papunkčiais.

Skuodo rajono savivaldybė 2022 m. savo veiklą švietimo srityje organizavo vadovaudamasi šalies švietimo sistemą reglamentuojančiais teisės aktais, Skuodo rajono savivaldybės 2020–2025 metų strateginiu plėtros planu; Skuodo rajono savivaldybės 2022–2024 metų strateginio veiklos plano 1 programa „Ugdymo kokybės ir mokymosi aplinkos užtikrinimas“, kurios strateginis tikslas – užtikrinti aukštą teikiamų viešųjų paslaugų kokybę ir prieinamumą.

Minėtoje programoje 2022–2024 m. buvo iškelti tokie tikslai ir uždaviniai:

1. Užtikrinti kokybišką ugdymo programų vykdymą ir prieinamumą:

1.1. sudaryti sąlygas ugdyti vaikus ikimokyklinio ugdymo įstaigose, bendrojo ugdymo paslaugas teikiančiose įstaigose;

1.2. sudaryti sąlygas vaikų, jaunimo ir suaugusių asmenų neformaliajam ugdymui ir užimtumo organizavimui;

1.3. sudaryti sąlygas vaikams, jaunimui ir suaugusiems asmenims įgyti profesinį išsilavinimą;

1.4. užtikrinti pedagoginės psichologinės pagalbos prieinamumą visiems ugdymo įstaigų bendruomenių nariams.

2. Kurti saugią ir patrauklią ugdymo aplinką:

2.1. užtikrinti kokybiškų mokinių pavėžėjimo paslaugų teikimą;

2.2. užtikrinti racionalų mokimo lėšų rezervo paskirstymą;

2.3. užtikrinti kokybiškų prevencinių programų kūrimą ir įgyvendinimą;

2.4. kurti, atnaujinti ir modernizuoti ugdymo įstaigų infrastruktūrą;

2.5. didinti paslaugų, teikiamų švietimo įstaigų bendruomenėms, įvairovę, kokybę ir prieinamumą;

2.6. įgyvendinti ES ir kitų fondų remiamus projektus.

3. Skatinti aktyvią ugdymo įstaigų bendruomenių veiklą:

3.1. skatinti ugdymo įstaigų bendruomenių iniciatyvas;

3.2. sudaryti optimalias sąlygas gabių ir talentingų vaikų ugdymui.

Skuodo rajono savivaldybės 2022 metų švietimo pažangos ataskaitos tikslas – fiksuoti ir įvertinti kiekybinius bei kokybinius pokyčius savivaldybės švietimo sistemoje, įvardinti spręstinus dalykus.

Panaudotų duomenų šaltiniai:

1. Savivaldybės strateginiai dokumentai (planai, programos, ataskaitos);

2. Švietimo valdymo informacinė sistema;

3. Statistikos departamentas;

4. Švietimo ir sporto skyriaus vykdoma stebėsena;

5. Savivaldybės ugdymo įstaigų dokumentai.

**II SKYRIUS**

**ŠVIETIMO STEBĖSENOS RODIKLIAI**

**PIRMASIS SKIRSNIS**

**ŠVIETIMO KONTEKSTO RODYKLIAI**

* 1. **GYVENTOJŲ SKAIČIAUS POKYTIS**

2022 m. gyventojų sudėtis pagal amžiaus grupes: apie 13 procentų vaikai (0–15 metų), 61 procentas darbingo amžiaus ir 26 procentai pensinio amžiaus gyventojai.

Per 2018–2022 metų laikotarpį:

* gyventojų skaičius sumažėjo apie 6,4 procentai, mieste gyventojų skaičius svyruoja, bet išlieka panašus, o kaime kasmet mažėja;
* vaikų (0–17 m.) skaičius kasmet mažėja, per penkis metus sumažėjo 19,5 procento;
* darbingo amžiaus gyventojų skaičius sumažėjo apie 3 procentus, tačiau lyginant 2021–2022 m. šis skaičius padidėjo;
* pensinio amžiaus gyventojų skaičius sumažėjo apie 8 procentus.

Analizuojant gyventojų skaičių, galima teigti, kad per paskutinius penkerius metus, daugiausia mažėja vaikų ir gyventojų kaime.

**1 lentelė. Gyventojų skaičiaus pokytis**

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Rodiklis | Gyventojų skaičius | | | | |
|  |  | 2018 m. | 2019 m. | 2020 m. | 2021 m. | 2022 m. |
| 1. | Gyventojų skaičius, iš jų | 16 914 | 16 279 | 15897 | 16083 | 15 831 |
| 1.1. | mieste | 5 417 | 5212 | 5095 | 5464 | 5422 |
| 1.2. | kaime | 11 497 | 11 067 | 10 802 | 10 619 | 10409 |
| 2. | Iš bendro gyventojų skaičiaus: |  |  |  |  |  |
| 2.1. | Vaikai (0–15 m.) |  |  |  |  | 2073\* |
| 2.2. | vaikai (0–17 m.) | 2 918 | 2 810 | 2 739 | 2 674 | 2350 |
| 2.3. | darbingo amžiaus gyventojai  (nuo 16 m. iki pensinio amžiaus) | 9 931 | 9 613 | 9 292 | 8 978 | 9617 |
| 2.4. | pensinio amžiaus gyventojai | 4 489 | 4 433 | 4 407 | 4 358 | 4141 |

**\*** Rodiklis pradėtas stebėti nuo 2022 m.

**1 diagrama. Gyventojų skaičiaus pokytis**

* 1. **GIMSTAMUMO POKYTIS**

Kaip matyti 2 diagramoje, tai gimstamumas paskutinius metus stipriai mažėja. Daugiausiai vaikų gimė 2015 m. (217), mažiausiai – 2022 m. (74). Per dešimties metų laikotarpį (2012–2022 m.) gimstamumas sumažėjos beveik per puse.

**2 diagrama. Gimstamumo kaita Skuodo rajone**

Gimusių skaičiaus šaltinis Lietuvos statistikos departamentas. \*2022 m. išankstiniai duomenys.

* 1. **MOKINIŲ SKAIČIAUS POKYTIS**

Per paskutinius trejus metus 2 procentais paaugo mokinių skaičius ikimokyklinio ugdymo mokyklose, o bendrojo ugdymo mokyklose sumažėjo 6 procentais.

**2 lentelė. Mokinių skaičiaus pokytis Skuodo rajono savivaldybėje**

|  |  |  |  |  |
| --- | --- | --- | --- | --- |
| **Eil. Nr.** | **Pavadinimas** | **Mokinių skaičius** | | |
| 2020–2021  m. m. | 2021–2022  m. m. | 2022-2023  m. m. |
| **Vaikų lopšeliai-darželiai** | | | |  |
| 1. | Skuodo vaikų lopšelis-darželis | 328 | 325 | 326 |
| 2. | Skuodo rajono Mosėdžio vaikų lopšelis-darželis | 67 | 68 | 72 |
| 3. | Skuodo rajono Ylakių vaikų lopšelis-darželis | 70 | 74 | 77 |
|  | **Iš viso** | **465** | **467** | **475** |
| **Bendrojo ugdymo mokyklos** | | | |  |
| 4. | Skuodo Pranciškaus Žadeikio gimnazija | 288 | 265 | 259 |
| 5. | Skuodo rajono Mosėdžio gimnazija | 361 | 353 | 345 |
| 6. | Skuodo rajono Ylakių gimnazija | 261 | 245 | 228 |
| 6.1. | Skuodo rajono Ylakių gimnazijos Barstyčių skyrius | - | - | 33 |
| 7. | Skuodo Bartuvos progimnazija | 552 | 569 | 637 |
| 7.1. | Skuodo Bartuvos progimnazijos Lenkimų Simono Daukanto mokyklos-daugiafunkcio centro skyrius | 17 | 15 |  |
|  | Skuodo Bartuvos progimnazijos Aleksandrijos skyrius | - | - | 24 |
| 8. | Skuodo rajono Aleksandrijos pagrindinė mokykla | 74 | 65 | - |
| 9. | Skuodo rajono Barstyčių pagrindinė mokykla | 75 | 68 | - |
|  | **Iš viso** | **1628** | **1580** | **1526** |

Mosėdžio ir Ylakių vaikų lopšeliuose-darželiuose vaikų skaičius didėjo, Skuodo vaikų lopšelyje darželyje išliko stabilus.

**3 diagrama. Vaikų skaičiaus kaita vaikų lopšeliuose-darželiuose**

Per paskutinius trejus metus mokinių skaičius didėjo Bartuvos progimnazijoje (19 proc.), kitose bendrojo ugdymo mokyklose sumažėjo.

**4 diagrama. Mokinių skaičiaus kaita bendrojo ugdymo mokyklose**

* 1. **MOKINIŲ SOCIODEMOGRAFINIS KONTEKSTAS**

Analizuojant patiriančių socialinę riziką šeimų ir jose augančių vaikų skaičiaus pokyčius, pastebima, kad 2021 m. socialinės rizikos šeimų ir vaikų jose skaičius buvo išaugęs, o 2022 m. sumažėjo ir yra panašus kaip 2020 m.

**3 lentelė. Šeimų, patiriančių socialinę riziką, ir jose augančių vaikų pokytis**

|  |  |  |  |  |
| --- | --- | --- | --- | --- |
| Eil. Nr. | Metai | 2020 m. | 2021 m. | 2022 m. |
| 1. | Šeimos, patiriančios socialinę riziką | 88 | 103 | 81 |
| 2. | Vaikų skaičius socialinę riziką patiriančiose šeimose | 150 | 175 | 149 |

**5 diagrama.** **Šeimų, patiriančių socialinę riziką, ir jose augančių vaikų pokytis**

3 lentelėje pateikiamas nemokamą maitinimą gaunančių vaikų skaičius, kuriems nemokamas maitinimas paskirtas įvertinus šeimos pajamas. Nuo 2020 m. rugsėjo 1 d. nemokamas maitinimas, nevertinant šeimos pajamų, skiriamas visiems priešmokyklinio ugdymo ir pirmos klasės mokiniams, o nuo 2021 m. ir antros klasės mokiniams. Tai lėmė ir 2021 m. sumažėjusį nemokamą maitinimą, įvertinus šeimos pajamas, gaunančių vaikų skaičių.

Socialinę paramą gaunančių mokinių skaičius tiesiogiai priklauso nuo gyventojų pajamų ir socialinės situacijos, todėl didelis socialinę paramą gaunančių mokinių skaičius rodo žemą socialinį, ekonominį kontekstą. 2022 m. šis skaičius padidėjo 1 proc., lyginant su 2021 m.

**4 lentelė. Socialinę paramą gaunančių vaikų pokytis**

|  |  |  |  |  |
| --- | --- | --- | --- | --- |
| Eil. Nr. | Metai | 2020 m. | 2021 m. | 2022 m. |
| 1. | Nemokamą maitinimą (įvertinus šeimos pajamas) gaunančių vaikų skaičius ir procentas nuo visų besimokančių PU–12 kl. | 520  31 proc. | 330  20 proc. | 337  21 proc. |
| 2. | Paramą mokinio reikmenims įsigyti gaunančių vaikų skaičius ir procentas nuo visų besimokančių PU–12 kl. | 547  33 proc. | 464  28 proc. | 474  29 proc. |
| 3. | PU–12 kl. mokinių skaičius | 1683 | 1656 | 1617 |

*PU – priešmokyklinis ugdymas.*

**6 diagrama. Socialinę paramą gaunančių vaikų dalis procentais**

**ŠVIETIMO KONTEKSTO RODYKLIŲ VERTINIMAS**

**Teigiami aspektai:**

* sumažėjo socialinę riziką patiriančių šeimų ir jose augančių vaikų skaičius.

**Problemos:**

* stipriai mažėjantis gimstamumas ir vaikų (0–17 m.) skaičius, lemia mokinių skaičiaus mažėjimą.

**ANTRASIS SKIRSNIS**

**INDELIO Į ŠVIETIMĄ RODYKLIAI**

**2.1. MOKYKLŲ SKAIČIAUS PAGAL GRUPES IR TIPUS POKYTIS**

Mažėjant mokinių skaičiui bendrajame ugdyme, mažėja ir bendrojo ugdymo mokyklų skaičius. Nuo 2022 m. rugsėjo 1 d. dvi pagrindinės mokyklos buvo reorganizuotos į didesnių mokyklų pradinio ugdymo skyrius.

**5 lentelė. Mokyklų skaičiaus pagal grupes ir tipus pokytis.**

|  |  |  |  |  |
| --- | --- | --- | --- | --- |
| **Eil. nr.** | **Mokyklų grupės ir tipai** | **Mokyklų skaičius** | | |
| 2020–2021  m. m. | 2021–2022  m. m. | 2022-2023  m. m. |
| 1. | FORMALIOJO ŠVIETIMO MOKYKLOS: | **7** | **7** | **5** |
| 1.1. | Bendrojo ugdymo: | 6 | 6 | 4 |
| *1.1.1.* | *Progimnazijos* | *1* | *1* | *1* |
| *1.1.2.* | *Pagrindinės mokyklos* | *2* | *2* | *0* |
| *1.1.3.* | *Gimnazijos* | *3* | *3* | *3* |
| 1.2. | Profesinio mokymo įstaiga | 1 | 1 | 1 |
| 2. | NEFORMALIOJO ŠVIETIMO MOKYKLOS: | **5** | **5** | **5** |
| 2.1. | Ikimokyklinio ugdymo | 3 | 3 | 3 |
| 2.2. | Neformaliojo vaikų švietimo ir formalųjį švietimą papildančio ugdymo | 2 | 2 | 2 |
|  | **IŠ VISO** | **12** | **12** | **10** |

**2.2. MOKINIŲ PASISKIRSTYMO PAGAL UGDYMO PROGRAMAS POKYTIS IKIMOKYKLINIO IR BENDROJO UGDYMO MOKYKLOSE**

Lyginant 2020 ir 2022 metus mokinių skaičius **didėjo:** 11,7 proc. priešmokykliniame ugdyme, 5,3 proc. pradiniame ugdyme; **mažėjo**: 6,3 proc. ikimokykliniame ugdyme, 7,8 proc. pagrindiniame ugdyme, 17,1 proc. viduriniame ugdyme.

**7 diagrama. Mokinių pasiskirstymo pagal ugdymo programas pokytis.**

**2.3. PEDAGOGINIŲ DARBUOTOJŲ PASISKIRSTYMAS PAGAL PEDAGOGINIO DARBO STAŽĄ IR KVALIFIKACINES KATEGORIJAS**

**Bendrojo ugdymo mokyklose** didžioji dalis pedagogų **(**85,6 procentų) turi didesnį nei 15 metų darbo stažą, tačiau lyginant su 2021 m. šis skaičius sumažėjo 7,8 proc. ir 6,1 proc. padidėjo iki 10 metų pedagoginio darbo stažo turinčių pedagogų dali.

Savivaldybėje didelė aukštos kvalifikacijos mokytojų dalis 54,6 proc.: metodininkų - 52,3 proc., ekspertų – 2,3 proc. Lyginant su 2021 m.: sumažėjo metodininkų dalis - 2,3 proc., ekspertų - 0,5 proc., vyresn. mokytojų – 4,2 proc., mokytojų neturinčių kvalifikacinės kategorijos – 2,1 proc.; padidėjo mokytojų kvalifikacinę kategoriją turinčių mokytojų – 5,5 proc.

**6 lentelė. Pedagoginių darbuotojų pasiskirstymas bendrojo ugdymo mokyklose.**

|  |  |  |  |  |
| --- | --- | --- | --- | --- |
| **Pedagoginių darbuotojų kvalifikacinės kategorijos** | **Viso** | **Iš jų turi pedagoginio darbo stažą** | | |
| Iki 10 m. | 10-14 m. | 15 m. ir daugiau |
| Neturi | 6 | 3 | 0 | 3 |
| Mokytojai | 16 | 8 | 2 | 6 |
| Vyresn. mokytojai | 38 | 1 | 1 | 36 |
| Metodininkai | 69 | 3 | 1 | 65 |
| Ekspertai | 3 | 0 | 0 | 3 |
| **Iš viso** | **132** | **15** | **4** | **113** |

**Vaikų lopšeliuose-darželiuose** daugiau kaip puse **(**60 proc.) pedagogų turi 15 ir daugiau metų pedagoginį darbo stažą. Daugiausiai yra pedagogų turinčių vyresniojo mokytojo kvalifikacinę kategoriją – 35 proc., po 25 proc. pedagogų turi mokytojo ir mokytojo metodininko kvalifikacines kategorijas.

|  |  |  |
| --- | --- | --- |
| **Pedagoginis darbo stažas** | **Pedagogų skaičius** | **Dalis proc.** |
| Iki 3 metų | 12 | 15 |
| Nuo 3 iki10 metų | 15 | 19 |
| Nuo 10 iki 15 metų | 5 | 6 |
| 15 ir daugiau metų | 48 | 60 |
| IŠ VISO | 80 | - |

|  |  |  |
| --- | --- | --- |
| **Kvalifikacinė kategorija** | **Pedagogų skaičius** | **Dalis proc.** |
| Neturi | 10 | 4 |
| Mokytojas | 18 | 25 |
| Vyresnysis mokytojas | 26 | 35 |
| Metodininkas | 18 | 25 |
| Ekspertas | 1 | 1 |

**2.4. JAUNESNIŲ NEI 50 METŲ BEI 50 METŲ IR VYRESNIO AMŽIAUS MOKYTOJŲ SKAIČIAUS SANTYKIS**

Nors Skuodo savivaldybės bendrojo ugdymo mokyklose jaunesnių nei 50 metų bei 50 metų ir vyresnio amžiaus mokytojų skaičiaus santykis didėjo, o šalyje mažėjo, vis tiek savivaldybėje šis santykis išliko mažesnis nei šalyje.

**11 diagrama. Bendrojo ugdymo mokyklose jaunesnių nei 50 metų bei 50 metų ir vyresnio amžiaus mokytojų skaičiaus santykio pokytis rajone ir šalyje**

|  |  |  |  |
| --- | --- | --- | --- |
|  | 2020-2021  mokslo metai | 2021-2022  mokslo metai | 2022-2023  mokslo metai |
| Šalyje | 0,71 | 0,67 | 0,66 |
| Skuodo r. | 0,38 | 0,39 | 0,52 |

**2.5. DAUGIAU KAIP 2 METŲ PEDAGOGINIO DARBO STAŽĄ TURINČIŲ DARBUOTOJŲ DALIS**

Daugiau kaip 2 metų pedagoginio darbo stažą turinčių darbuotojų dalis lyginant su 2020 m. sumažėjo 1,32 proc., bet yra 3,56 proc. didesnė nei šalyje.

**12 diagrama. Daugiau kaip 2 metų pedagoginio darbo stažą turinčių darbuotojų dalies pokytis rajone ir šalyje**

|  |  |  |  |
| --- | --- | --- | --- |
|  | 2020-2021  mokslo metai | 2021-2022  mokslo metai | 2022-2023  mokslo metai |
| Šalyje | 93,05 | 91,62 | 88,96 |
| Skuodo r. | 93,84 | 94,79 | 92,52 |

|  |  |  |  |
| --- | --- | --- | --- |
| Šalyje | 5,4 | 3,64 | 3,76 |
| Skuodo r. | 16,67 | 33,33 | 25 |

**2.6. UGDYMO LĖŠOS, VIDUTINIŠKAI TEKUSIOS VIENAM MOKINIUI (TŪKST. EUR)**

**13 diagrama. Ugdymo lėšų, vidutiniškai tekusių vienam mokiniui (tūkst. Eur) pokytis**

Ugdymo lėšos, tekusios vienam mokiniui, savivaldybėje per trejus metus padidėjo, bet yra mažesnės negu šalies vidurkis.

**2.7. IKIMOKYKLINIO IR BENDROJO UGDYMO MOKYKLŲ PRITAIKYMO NEĮGALIESIEMS LYGIS**

Iš bendrojo ugdymo mokykloms priklausančių 6 pastatų neįgaliesiems geriausiai pritaikyta yra Bartuvos progimnazija. Žiūrėti 7 lentelę. Iš vaikų lopšelių darželių, geriausiai pritaikytas Ylakių vaikų lopšelis darželis. Žiūrėti 8 lentelę.

Mokyklose trūksta liftų, kad būtu galima judėti tarp mokyklos aukštų, pandusų, pritaikytų sanitarinių mazgų ir k.t.

2024 m. rugsėjį įsigalios Lietuvos Respublikos švietimo įstatymo pakeitimai, kurie numato, kad kiekvienam vaikui, nežiūrint, kokie jo specialieji ugdymosi poreikiai ar negalia, turi būti sudarytos sąlygos ugdytis artimiausioje ugdymo įstaigoje (darželyje, mokykloje) kartu su savo bendraamžiais, todėl švietimo įstaigų pritaikymas neįgaliesiems yra labai svarbus.

**7 lentelė. Bendrojo ugdymo mokyklų pritaikymas neįgaliesiems**

|  |  |  |  |  |  |  |  |
| --- | --- | --- | --- | --- | --- | --- | --- |
| **Eil. Nr.** | **Rodikliai** | **Mokyklos su skyriais** | | | | | |
| Bartuvos progimnazijos Aleksandrijos skyrius | Ylakių gimnazijos  Barstyčių skyrius | Bartuvos progimnazija | Pranciškaus Žadeikio gimnazija | Ylakių gimnazija | Mosėdžio gimnazija |
| 1. | Įstaiga pritaikyta žmogui su negalia, judančiam neįgaliojo vežimėliu | Tik 1 aukšte | Tik 1 aukšte | Iš dalies | Tik 1 aukšte | Tik 1 aukšte | Tik 1 aukšte |
| 2. | Įrengta automobilių parkavimo vieta, kuri pritaikyta žmonėms su negalia | Iš dalies | Iš dalies | Taip | Iš dalies | Iš dalies | Ne |
| 3. | Yra patogus išorinis pandusas | Ne | Taip | Taip | Taip | Iš dalies | Taip |
| 4. | Įėjimo durys pritaikytos žmonėms su negalia, judantiems vežimėliuose | Ne | Taip | Taip | Taip | Taip | Iš dalies |
| 5. | Vidinės klasių durys pritaikytos žmonėms su negalia, judantiems vežimėliuose | Iš dalies | Iš dalies | Iš dalies | Iš dalies | Taip | Iš dalies |
| 6. | Koridoriai yra pritaikyti asmenims, judantiems neįgaliojo vežimėlyje | Iš dalies | Taip | Taip | Iš dalies | Taip | Taip |
| 7. | Žmogui su negalia įmanoma judėti tarp aukštų | Ne | Ne | Iš dalies | Ne | Ne | Ne |
| 8. | Bent vienas sanitarinis mazgas pritaikytas žmonėms su negalia | Ne | Taip | Taip | Taip | Ne | Ne |
| 9. | Patekimas į valgyklą pritaikytas žmonėms su negalia | Iš dalies | Taip | Taip | Iš dalies | Taip | Taip |
| 10. | Pastatas ir jo prieigos pritaikyti žmonėms su regėjimo negalia (pažymėtos durys, laiptų pakopos, yra įspėjamieji paviršiai ir kiti pažymėti statinio elementai) | Ne | Iš dalies | Taip | Ne | Taip | Iš dalies |
| 11. | **Bendras vertinimas: taip – 2 balai, iš dalies – 1, ne – 0**  **20 galimų balų.** | **5** | **14** | **17** | **11** | **13** | **10** |

Duomenų šaltinis Švietimo valdymo informacinė sistema (ŠVIS).

**8 lentelė. Vaikų lopšelių-darželių pritaikymas neįgaliesiems**

|  |  |  |  |  |
| --- | --- | --- | --- | --- |
| **Eil. Nr.** | **Rodikliai** | **Vaikų lopšeliai-darželiai** | | |
| Skuodo vaikų lopšelis-darželis | Ylakių vaikų lopšelis-darželis | Mosėdžio vaikų lopšelis-darželis |
| 1. | Įstaiga pritaikyta žmogui su negalia, judančiam neįgaliojo vežimėliu | Tik 1 aukšte | Tik 1 aukšte | Tik 1 aukšte |
| 2. | Įrengta automobilių parkavimo vieta, kuri pritaikyta žmonėms su negalia | Ne | Iš dalies | Iš dalies |
| 3. | Yra patogus išorinis pandusas | Ne | Taip | Ne |
| 4. | Įėjimo durys pritaikytos žmonėms su negalia, judantiems vežimėliuose | Ne | Iš dalies | Iš dalies |
| 5. | Vidinės klasių durys pritaikytos žmonėms su negalia, judantiems vežimėliuose | Taip | Iš dalies | Taip |
| 6. | Koridoriai yra pritaikyti asmenims, judantiems neįgaliojo vežimėlyje | Iš dalies | Taip | Iš dalies |
| 7. | Žmogui su negalia įmanoma judėti tarp aukštų | Ne | Taip | Ne |
| 8. | Bent vienas sanitarinis mazgas pritaikytas žmonėms su negalia | Ne | Taip | Ne |
| 9. | Pastatas ir jo prieigos pritaikyti žmonėms su regėjimo negalia (pažymėtos durys, laiptų pakopos, yra įspėjamieji paviršiai ir kiti pažymėti statinio elementai) | Ne | Ne | Ne |
| 10. | **Bendras vertinimas: taip – 2 balai, iš dalies – 1, ne – 0**  **18 galimų balų.** | **4** | **12** | **6** |

Duomenų šaltinis Švietimo valdymo informacinė sistema (ŠVIS).

**INDELIO Į ŠVIETIMĄ RODYKLIŲ VERTINIMAS**

**Teigiami aspektai:**

* didelė aukštos kvalifikacijos mokytojų dalis bendrojo ugdymo mokyklose;
* didėjo ugdymo lėšos, vidutiniškai tekusios vienam mokiniui.

**Problemos:**

* apie 65 proc. mokytojų 50 metų ir vyresnio amžiaus;
* mažai naujai pradedančių dirbti mokytojų;
* mokyklų pastatai tik dalinai pritaikyti žmonėms su negalia.

**TREČIASIS SKIRSNIS**

**ŠVIETIMO PROCESŲ RODYKLIAI**

**3.1. IKIMOKYKLINIAME IR PRIEŠMOKYKLINIAME UGDYME DALYVAUJANČIŲ 3–5 METŲ VAIKŲ DALIS**

Skuodo rajono savivaldybėje ikimokykliniame ir priešmokykliniame ugdyme dalyvavusių 3–5 metų vaikų dalis per trejus metus didėjo 10,89 procentais, bet išliko 5,77 procentais mažesnė nei šalyje.

**3.2. MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDOMŲ INTEGRUOTAI BENDROSIOS PASKIRTIES MOKYKLOSE, DALIS**

Žiūrint į trejų mokslo metų tendenciją specialiųjų ugdymosi poreikių turinčių vaikų dalis bendrojo ugdymo klasėse nežymiai didėjo, bet išliko 5,4 procento mažesnis negu šalyje.

**3.3. ŠVIETIMO PAGALBĄ GAUNANČIŲ MOKINIŲ DALIS**

Lyginant trejų mokslo metų laikotarpį švietimo pagalbą gavusių mokinių dalis padidėjo 10,67 procentais ir išliko didesnė nei šalyje.

**3.4. NEFORMALIOJO ŠVIETIMO VEIKLOJE DALYVAUJANČIŲ MOKINIŲ DALIS**

2022 m. neformaliojo švietimo veiklose dalyvavusių mokinių dalis didėjo ir 15,58 procentais buvo didesnė nei šalyje.

**3.5. KLASIŲ SUDARYMAS**

2022 m. klasės, jungtinės klasės mokyklose sudarytos vadovaujantis Mokyklų, vykdančių formaliojo švietimo programas, tinklo kūrimo taisyklėse nustatytais kriterijais.

2022 m. mokyklose nebuvo:

* bendrojo ugdymo mokyklų klasių komplektų, kuriuose yra mažiau kaip 8 mokiniai;
* naujai komplektuojamų priešmokyklinio ugdymo grupių, kuriose yra daugiau kaip 20 mokinių;
* naujai komplektuojamų bendrojo ugdymo mokyklų bendrosios paskirties 1 klasių komplektų, kuriuose yra daugiau kaip 24 mokiniai.

**3.6. BENDROJO UGDYMO MOKYKLŲ 1–8 KLASIŲ KOMPLEKTŲ, KURIE YRA JUNGTINIAI, DALIS**

2022–2023 mokslo metais rajone buvo 4 pradinio ugdymo jungtiniai komplektai. Lyginant trejų metų laikotarpį jungtinių komplektų mažėjo, tai lėmė pakeistos Mokyklų, vykdančių formaliojo švietimo programas, tinklo kūrimo taisyklės, pagal kurias jungtiniai komplektai gali būti tik pradiniame ugdyme, jungiant ne daugiau kaip po dvi klases. Lyginant su šalies rodikliais jungtinių komplektų dalis buvo didesnė beveik 6 proc.

**3.7. VIENAI SĄLYGINEI MOKYTOJO PAREIGYBEI TENKANČIŲ MOKINIŲ SKAIČIUS BENDROJO UGDYMO MOKYKLOSE**

2022 m. lyginant su 2020 m. 8 procentais padidėjo vienai sąlyginei mokytojo pareigybei tenkančių mokinių skaičius bendrojo ugdymo mokyklose, bet išliko 3 procentais mažesnis nei šalyje.

**ŠVIETIMO PROCESŲ RODIKLIŲ VERTINIMAS**

**Padaryta pažanga:**

**•** padidėjo ikimokykliniame, priešmokykliniame ugdyme dalyvaujančių 3–5 metų vaikų dalis;

* padidėjo švietimo pagalbą gavusių mokinių dalis ir išliko didesnė nei šalyje;
* padidėjo neformaliojo švietimo veiklose dalyvavusių mokinių dalis didėjo ir išliko didesnė nei šalyje;
* klasės, jungtinės klasės mokyklose sudarytos vadovaujantis Mokyklų, vykdančių formaliojo švietimo programas, tinklo kūrimo taisyklėse nustatytais kriterijais;
* padidėjo vienai sąlyginei mokytojo pareigybei tenkančių mokinių skaičius bendrojo ugdymo mokyklose.

**Problemos:**

* maža specialiųjų ugdymosi poreikių turinčių vaikų dalis bendrojo ugdymo klasėse;
* jungtinių klasių dalis sumažėjo, bet išliko didesnė nei šalyje.

**KETVIRTASIS SKIRSNIS**

**ŠVIETIMO REZULTATŲ RODYKLIAI**

**4.1. NACIONALINIO MOKINIŲ PASIEKIMŲ PATIKRINIMO (NMPP) REZULTATAI**

Lyginant 2022 m. savivaldybės ir šalies rezultatus pastebima:

* NMPP 4 klasės iš visų dalykų (matematikos, pasaulio pažinimo ir skaitymo) buvo mažesni nei šalies vidurkis (žr. 9 lentelę);
* NMPP 6 klasės matematikos rezultato vidurkis buvo didesnis nei šalies, o skaitymo – mažesnis (žr. 10 lentelę);
* NMPP 8 klasės skaitymo ir gamtos mokslų buvo panašus į šalies vidurkį, matematikos – didesnis, o socialinių mokslų mažesnis už šalies vidurkį (žr. 10 lentelę).

Pastebimi dideli rezultatų skirtumai tarp savivaldybės mokyklų.

**9 lentelė. NMPP 4 klasė**

**10 lentelė. NMPP 6 klasė**

**11 lentelė. NMPP 8 klasė**




**4.2. PAGRINDINIO UGDYMO PASIEKIMŲ PATIKRINIMO METU BENT PAGRINDINĮ MOKYMOSI PASIEKIMŲ LYGĮ PASIEKUSIŲ MOKINIŲ DALIS**

20 diagramoje galima matyti, kaip pagrindinio ugdymo pasiekimų patikrinimo (toliau – PUPP) rezultatai keitėsi 2019–2022 metais savivaldybėje ir šalyje. 2020 m. dėl karantino PUPP nebuvo organizuotas.

PUPP lietuvių kalbos ir literatūros metu, bent pagrindinį mokymosi pasiekimų lygį (7–10 balų) pasiekusių mokinių dalis (proc.) savivaldybėje beveik nesikeitė ir 2022 m. buvo nedaug (2,47 procento) mažesnė nei šalies vidurkis.

PUPP matematikos metu, bent pagrindinį mokymosi pasiekimų lygį (7–10 balų) pasiekusių mokinių dalis (proc.) savivaldybėje panašiai kito kaip ir šalies, 2021 m. didėjo, o 2022 m. mažėjo, bet išliko 7,73 proc. mažesnė nei šalies vidurkis.

**20 diagrama. PUPP metu bent pagrindinį mokymosi pasiekimų lygį pasiekusių mokinių dalies pokytis.**

**4.3. TRIS IR DAUGIAU VALSTYBINIŲ BRANDOS EGZAMINŲ IŠLAIKIUSIŲ ABITURIENTŲ DALIS**


21 diagramoje galima pamatyti tris ir daugiau VBE išlaikiusių abiturientų dalies (proc.) savivaldybėje ir šalyje pokytį. Savivaldybėje trejus metus šis rodiklis didėjo (per trejus metus padidėjo 11,15 procentų) ir jau antri metai buvo didesnis už šalies vidurkį (2022 m. didesnis 5,61 procento).

**21 diagrama. Tris ir daugiau VBE išlaikiusių abiturientų dalies (proc.) pokytis savivaldybėje ir šalyje**

**4.4. VALSTYBINIŲ BRANDOS EGZAMINŲ REZULTATAI**

2022 m. savivaldybės mokyklų lietuvių kalbos ir literatūros, biologijos, chemijos, istorijos, fizikos, matematikos, užsienio k. apibendrintas VBE rodiklis (standartizuotais taškais) buvo aukštesnis už šalies mokyklų vidurkį. Žemesnis nei šalies buvo geografijos ir informacinių technologijų apibendrintas VBE rodiklis.

**22 diagrama. Apibendrintas VBE rodiklis 2022 m. (standartizuotais taškais)**



Savivaldybės mokyklų trejų metų išlaikytų valstybinių brandos egzaminų (toliau – VBE) dalies (proc.) palyginimą su šalies rezultatais galima matyti 12 lentelėje. 2022 m. savivaldybėje išlaikytų VBE dalis procentais didesnė nei šalyje trijuose VBE: chemijos, anglų kalbos ir geografijos.

Lyginant 2020 m ir 2022 m. VBE rezultatus savivaldybės mokyklose, išlaikytų VBE dalis (proc.) didėjo keturiuose VBE (matematikos, fizikos, chemijos, lietuvių kalbos ir literatūros), mažėjo keturiose VBE (biologijos, istorijos, anglų kalbos ir IT), geografijos išliko toks pat.

**12 lentelė. Išlaikytų VBE dalis (proc.) savivaldybėje ir šalyje**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil. Nr. | Egzaminas | 2020 m. | | 2021 m. | | 2022 m. | | Didėjo ↑  mažėjo↓  lyginant 2020 m. su 2022 m. |
|  |  | *LT* | SK | *LT* | SK | *LT* | SK |  |
| 1. | Matematika | *67,6* | 54,7 | *84,8* | 81,3 | *64,59* | 62,35 | **↑** |
| 2. | Biologija | *97,7* | 97,9 | *97,2* | 100 | *96,25* | 94,03 | ↓ |
| 3. | Istorija | *99,8* | 100 | *98,7* | 100 | *99,15* | 98,55 | ↓ |
| 4. | Fizika | *94,7* | 69,2 | *97* | 100 | *97,12* | 91,3 | **↑** |
| 5. | Chemija | *97,4* | 85,7 | *94,5* | 100 | *96,19* | **100** | **↑** |
| 6. | Lietuvių kalba ir literatūra | *89,2* | 86,7 | *91,4* | 84 | *92,0* | 90,53 | **↑** |
| 7. | Anglų k. | *99,0* | 100 | *97,9* | 99 | *98,12* | **99,1** | ↓ |
| 8. | Informacinės technologijos | *92,0* | 92,9 | *91,4* | 100 | *86,01* | 66,67 | ↓ |
| 9. | Geografija | *99,0* | 100 | *98* | 100 | *99,15* | **100** | **=** |

Pastabos: SK – Skuodo rajonas, LT – Lietuva. Rezultatai savivaldybės ir šalies mokinių, kartu su profesinėmis mokyklomis, eksternais ir buvusiais mokiniais.

Savivaldybės mokyklų trejų metų VBE laikiusių abiturientų vidutinio egzamino įvertinimo pokytį savivaldybėje ir šalyje galima matyti 13 lentelėje. Analizuojant rezultatus, pastebima, kad dažniausiai sutampa rezultatų kritimas arba augimas savivaldybėje ir šalyje, jei krenta rezultatas šalyje, tai atitinkamai mažėja ir savivaldybėje ir atvirkščiai. 2022 m. dviejų VBE vidutinis įvertinimas buvo aukščiau šalies lygio (fizikos, chemijos). Lyginant 2020 m. ir 2022 m. rezultatus vidutinis egzamino įvertinimas didėjo 5 VBE (matematikos, fizikos, chemijos, lietuvių kalbos ir literatūros, geografijos), mažėjo 4 VBE (biologijos, istorijos, anglų kalbos, IT).

**13 lentelė. VBE laikiusių abiturientų vidutinis egzamino įvertinimas**

**šalyje ir savivaldybėje**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil. Nr. | Egzaminas | 2020 m. | | 2021 m. | | 2022 m. | | Padidėjo ↑  sumažėjo↓  lyginant 2020 m. su 2022 m. |
|  |  | *LT* | SK | *LT* | SK | *LT* | SK |  |
| 1. | Matematika | *26,6* | 18,2 | *31,2* | 31,6 | *24,29* | 21,58 | ↑ |
| 2. | Biologija | *55,1* | 47 | *50,7* | 47,3 | *46,13* | 41,45 | ↓ |
| 3. | Istorija | *54,2* | 53,8 | *47,4* | 41,7 | *48,03* | 41,84 | ↓ |
| 4. | Fizika | *46,5* | 27,5 | *42,7* | 56,1 | *33,09* | **36,33** | ↑ |
| 5. | Chemija | *52,3* | 35,3 | *46,6* | 60 | *56,57* | **67,57** | ↑ |
| 6. | Lietuvių kalba ir literatūra | *44,4* | 44,1 | *42,4* | 43,4 | *48,26* | 48,08 | ↑ |
| 7. | Anglų k. | *71* | 63 | *61,1* | 54,1 | *60,52* | 54,52 | ↓ |
| 8. | Informacinės technologijos | *46,7* | 28,8 | *43,1* | 27 | *37,48* | 18,25 | ↓ |
| 9. | Geografija | *48,1* | 38,6 | *47,3* | 26,5 | *51* | 40,7 | ↑ |

Pastabos: LT – Lietuva, SK – Skuodo rajonas. Rezultatai šalies ir savivaldybės mokinių, be eksternų ir buvusių mokinių.

**ŠVIETIMO REZULTATŲ RODIKLIŲ VERTINIMAS**

**Padaryta pažanga:**

* NMPP 6 klasės matematikos rezultato vidurkis buvo didesnis nei šalies;
* NMPP 8 klasės matematikos rezultato vidurkis buvo didesnis nei šalies;
* padidėjo tris ir daugiau VBE išlaikiusių abiturientų dalis (proc.) ir yra didesnė už šalies vidurkį;
* savivaldybės mokyklų apibendrintas septinių VBE rodiklis (standartizuotais taškais) buvo aukštesnis už šalies mokyklų vidurkį.

**Problemos:**

* NMPP 4 klasės iš visų dalykų (matematikos, pasaulio pažinimo ir skaitymo) buvo mažesni nei šalies vidurkis;
* NMPP 6 klasės skaitymo rezultato vidurkis buvo mažesnis nei šalies;
* NMPP 8 klasės socialinių mokslų vidurkis buvo mažesnis nei šalies;
* PUPP matematikos metu, bent pagrindinį mokymosi pasiekimų lygį (7–10 balų) pasiekusių mokinių dalis (proc.) savivaldybėje 7,73 proc. mažesnė nei šalies vidurkis;
* Žemi ir vis mažėjantys informacinių technologijų VBE rezultatai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_